CELEX: C2006/326/61
Language: et
Date: 2006-12-30 00:00:00
Title: Kohtuasi C-427/06: Eelotsusetaotlus, mille esitas Bundesarbeitsgericht (Saksamaa) 18. oktoobril 2006 — Birgit Bartsch versus Bosch und Siemens Hausgeräte (BSH) Alterfürsorge GmbH

30.12.2006   
            
            
               ET
            
            
               Euroopa Liidu Teataja
            
            
               C 326/29
            
         Eelotsusetaotlus, mille esitas Bundesarbeitsgericht (Saksamaa) 18. oktoobril 2006 — Birgit Bartsch versus Bosch und Siemens Hausgeräte (BSH) Alterfürsorge GmbH
   (Kohtuasi C-427/06)
   (2006/C 326/61)
   Kohtumenetluse keel: saksa
   Eelotsusetaotluse esitanud kohus
   Bundesarbeitsgericht.
   Põhikohtuasja pooled
   
      Hageja: Birgit Bartsch.
   
      Kostja: Bosch und Siemens Hausgeräte (BSH) Alterfürsorge GmbH.
   Eelotsuse küsimused
   
               1.
            
            
               
                           a)
                        
                        
                           Kas Euroopa Ühenduse esmane õigus sisaldab vanuse alusel diskrimineerimise keeldu, mille alusel liikmesriikide kohtud peaksid tagama kaitse ka juhul, kui diskrimineerida võiv kohtlemine ei ole ühenduse õigusega seotud?
                        
                     
                           b)
                        
                        
                           Juhul, kui küsimusele a vastatakse eitavalt, siis:
                           kas selline seos ühenduse õigusega tekib EÜ artikli 13 alusel või — juba enne ülevõtmise tähtaja möödumist — nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (1), alusel?
                        
                     
         
               2.
            
            
               Kas esimesele küsimusele antavast vastusest tulenev ühenduse õigusest lähtuv vanuse alusel diskrimineerimise keeld on kohaldatav ka ühelt poolt eraõiguslike tööandjate ja teiselt poolt nende töötajate või kutsealast pensioni saavate isikute ja nende ülalpidamisel olnud isikute suhtes?
            
         
               3.
            
            
               Juhul kui teisele küsimusele vastatakse jaatavalt:
               
                           a)
                        
                        
                           kas selline vanuse alusel diskrimineerimise keeld hõlmab ka kutsealast pensioniskeemi käsitlevaid õigusnorme, mille kohaselt toitjakaotuspensioni ei maksta üleelanud abikaasale, kui ta on enam kui 15 aastat noorem kui surnud endine töötaja?
                        
                     
                           b)
                        
                        
                           Juhul kui selle küsimuse a osale vastatakse jaatavalt, siis:
                           kas sellist õigusnormi õigustav põhjendus saab olla see, et tööandja on huvitatud kutsealase pensioniskeemiga kaasnevate riskide piiramisest?
                        
                     
                           c)
                        
                        
                           Juhul kui teise küsimuse b osale vastatakse eitavalt, siis:
                           kas võimalik vanuse alusel diskrimineerimise keelul on kutsealast pensioni käsitlevas õiguses piiramatu tagasiulatuv mõju või on see mineviku osas piiratud ja juhul kui see on nii, siis millisel moel?
                        
                     
         
      (1)  ELT L 303, lk 16; ELT eriväljaanne 05/04, lk 79.